20.2.2015 Jurnalul Oficial al Uniunii Europene L 47/1 II (Acte fără caracter legislativ) ACORDURI INTERNAȚIONALE DECIZIA (UE) 201 5/268 A CONSILIULUI din 17 decembrie 2014 privind semnarea, în numele Uniunii Europene, şi aplicarea provizorie a Protocolului la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, şi Republica Libaneză, pe de altă parte, referitor la un Acord-cadru între Uniunea Europeană și Republica Libaneză privind principiile generale de participare a Republicii Libaneze la programele Uniunii CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 212 coroborat cu articolul 218 alineatele (5) și (7), având în vedere propunerea Comisiei Europene, întrucât: (1) La 18 iunie 2007, Consiliul a autorizat Comisia să negocieze un protocol la Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte ('), referitor la un Acord-cadru între Uniunea Europeană şi Republica Libaneză privind principiile generale de participare a Republicii Libaneze la programele Uniunii (denumit în continuare „protocolul”). (2) Negocierile s-au încheiat. (3) Obiectivul protocolului îl constituie stabilirea normelor financiare şi tehnice care să permită Republicii Libaneze participarea la anumite programe ale Uniunii. Cadrul orizontal instituit prin protocol stabileşte principiile pentru cooperarea economică, financiară şi tehnică şi îi permite Republicii Libaneze să beneficieze, în temeiul anumitor programe ale Uniunii, de asistență, în special financiară, din partea Uniunii. Cadrul menționat se aplică numai acelor programe ale Uniunii ale căror acte juridice constitutive relevante prevăd posibilitatea participării Republicii Libaneze. Prin urmare, semnarea și aplicarea cu titlu provizoriu a protocolului nu presupune exercitarea, în cadrul diferitelor politici sectoriale urmărite prin programe, a competențelor care sunt exercitate la instituirea programelor. (4) Protocolul ar trebui semnat în numele Uniunii și ar trebui să se aplice cu titlu provizoriu până la finalizarea procedurilor necesare pentru încheierea acestuia, ADOPTĂ PREZENTA DECIZIE: Articolul 1 Prin prezenta decizie se autorizează semnarea, în numele Uniunii, a Protocolului la Acordul euro-mediteraneean de instituire a unei asocieri între Comunitatea Europeană şși statele membre ale acesteia, pe de o parte, și Republica Libaneză, pe de altă parte, referitor la un Acord-cadru între Uniunea Europeană şi Republica Libaneză privind principiile generale de participare a Republicii Libaneze la programele Uniunii, sub rezerva încheierii protocolului menționat. Textul protocolului se ataşează la prezenta decizie. () JOL143, 30.5.2006,p. 2.